2024 m. gruodžio 5 d. Teisingumo Teismo (penktoji kolegija) sprendimas byloje (Svea hovrätt, Patent- och marknadsöverdomstolen (Švedija) prašymas priimti prejudicinį sprendimą) Guldbrev AB / Konsumentombudsmannen
(Byla C-379/23)1
(Prašymas priimti prejudicinį sprendimą – Vartotojų apsauga – Nesąžininga komercinė veikla – Direktyva 2005/29/EB – 2 straipsnio c, d ir i punktai – 3 straipsnio 1 dalis – Taikymo sritis – Sąvoka „produktas“ – Susietas pasiūlymas, kurį sudaro prekės vertinimas ir pirkimas)
Proceso kalba: švedų
Prašymą priimti prejudicinį sprendimą pateikęs teismas
Svea hovrätt, Patent- och marknadsöverdomstolen
Šalys pagrindinėje byloje
Apeliantė: Guldbrev AB
Kita apeliacinio proceso šalis: Konsumentombudsmannen
Rezoliucinė dalis
2005 m. gegužės 11 d. Europos Parlamento ir Tarybos direktyvos 2005/29/EB dėl nesąžiningos įmonių komercinės veiklos vartotojų atžvilgiu vidaus rinkoje ir iš dalies keičiančios Tarybos direktyvą 84/450/EEB, Europos Parlamento ir Tarybos direktyvas 97/7/EB, 98/27/EB bei 2002/65/EB ir Europos Parlamento ir Tarybos reglamentą (EB) 2006/2004 („Nesąžiningos komercinės veiklos direktyva“) 2 straipsnio c, d ir i punktai bei 3 straipsnio 1 dalis
turi būti aiškinami taip:
prekės vertinimo paslauga, kurią prekybininkas suteikia vartotojui prieš pirkdamas šią prekę iš jo, pirkimą susiedamas su sąlyga, kad bus priimta atlikus vertinimą nustatyta kaina, kartu su šiuo pirkimu yra „produktas“, kaip jis suprantamas pagal šias nuostatas, todėl priemonės, tiesiogiai susijusios su šio produkto reklama vartotojams, patenka į šios direktyvos taikymo sritį.
____________
1 OL C 296, 2023 8 21.